ก่อนประจำเดือนมาได้ทำรักกับแฟนค่ะ คือวันที่ 5 ธันวาคม 64 ที่ผ่านมาแล้ว(แนกนอกนะคะบนหน้าท้อง) พอมาวันที่ 6ธันวาคม 2564 ประจำเดือนก็มาค่ะ จะท้องไหมคะ ?( คำถามที่1)(คำถามที่2)พอเป็นประจำเดือนผ่านมา 2วัน (คือวันที่ 6-7 ธค 64 ) มีเลือดเยอะมาก แต่พอมาวันที่ 8 ธค 64 ประจำเดือน เริ่มมีสีน้ำตาลอ่อนค่ะ เกิดจากอะไรเหรอคะ ? หนูต้องรีบทานยาคุมรายเดือนไหมคะ ?ประจำเดือนของหนูจะมาไม่ค่อยตรงกันในแต่ละเดือนค่ะ เช่น เดือน กย. จะมาวันที่ 8กย-14กย 64 /เดือน ต.ค. ปจด.มาวันที่ 27ตค-2พย 64 / เดือน ธ.ค.ปจด.จะมาวันที่ 5-11ธค 64 ค่ะ หนูควรรีบไปซื้อยาทานไหมคะ
สวัสดีค่ะ หากหลังจากที่มีเพศสัมพันธ์ในวันที่ 5 ธ.ค. ประจำเดือนได้มาแล้วในวันที่ 6 ธ.ค. โดยมาในช่วงวันที่ที่ควรจะมา และมานาน 2-7 วัน ก็แสดงว่าเป็นประจำเดือนที่ปกติดี และไม่ได้มีการตั้งครรภ์เกิดขึ้นค่ะซึ่งหากประจำเดือนในรอบก่อนๆ มาวันที่ 8-14 ก.ย. และ 27 ต.ค.-2 พ.ย. การที่มีเลือดออกในวันที่ 6 ธ.ค. ก็ถือเป็นช่วงวันที่ที่ประจำเดือนควรจะมาได้ค่ะ และหากเลือดที่ออกในวันที่ 6-7 มีปริมาณเยอะ แล้วมาน้อยลงในวันที่ 8 ธ.ค. ก็ไม่ได้เป็นลักษณะเลือดประจำเดือนที่ผิดปกติอะไรค่ะทั้งนี้ หากต้องการเริ่มทานยาคุมกำเนิดชนิด 21 หรือ 28 เม็ด ก็ให้เริ่มทานยาคุมได้เลย หรือไม่ควรเกิน 5 วันนับจากวันแรกที่มีประจำเดือนมา คือไม่เกินวันที่ 10 ธ.ค. ยาคุมก็จะออกฤทธิ์ในการป้องกันการตั้งครรภ์ได้ทันที และหลังจากนี้ หากมีเพศสัมพันธ์ ยาคุมก็จะช่วยป้องกันได้มากกว่า 99% ค่ะ